钦定古今图书集成/明伦汇编/氏族典/第116卷 > 《王圻续文献通考》 > 甄侃
## 钦定古今图书集成/明伦汇编/氏族典/第116卷 > 《王圻续文献通考》 > 甄侃

按《魏书甄琛传》：“琛长子侃，字道正，郡功曹，释褐秘书
郎，性险薄，多与盗劫交通。随琛在京，以酒色夜宿洛
水亭舍，殴击主人，为司州所劾，淹在州狱，久乃特旨
出之。侃自此沉废，卒于家。”

===甄楷===按《魏书甄琛传》：“琛子楷，字德方，粗有文学，颇习吏事。
太平中，上《高祖颂》十二篇，文多不载，优诏报之，琛启
除秘书郎。世宗崩，未葬，楷与河南尹丞张普惠等饮
戏，免官。任城王澄为司徒，引为功曹参军，稍迁尚书
仪曹郎，有当官之称。肃宗末，定州刺史、广阳王渊被
征还朝，时楷丁忧在乡，渊临发，召楷兼长史，委以州”
任。寻值鲜于修礼、毛普贤等率北镇流民反于州西
北之左人城，屠村掠野，引向州城。州城之内，先有燕
𢘆云，“三州避难之户，皆依傍市廛，草庐攒住。”修礼等
声云，“欲收此辈，共为举动。”既外寇将逼，恐有内应。楷
见人情不安，虑有变起，乃收州人中麤豪者皆杀之，
以威外贼，固城民之心。及刺史元冏、大都督杨津等
至，楷乃还家。孝庄时，征为中书侍郎。《参朱荣》之死，帝
以其堪率乡义，除试守常山太守。出帝初，除征东将
军、金紫光禄大夫，迁卫将军、右光禄大夫。齐文襄王
取为仪同府谘议参军。天平四年卒，年四十六。赠骠
骑将军、秘书监、沧州刺史。